Dr Bundesverdrag het us 15 Artikel bestande. Er het die gliichberächtigti Freiheit vo de Kantön garantiert, Bürgerrächt si aber nume im sogenannte Underdaneverbot erwähnt worde. Im Vergliich zur Mediationsakte isch d Bundesgwalt, wo bi dr Dagsatzig glägen isch, no schwecher gsi.  Die einzigi Kompetänz vom Bund isch in dr gmeinsame Sicherheitspolitik gläge. Es het au keiSchwiizer Landamma meh gee. Gebietskomflikt zwüsche de Kantön hätte vom ene Schiidsgricht vom Wiener Kongräss sötte glöst wärde. D Dagsatzig het abwächselnd in de Vorort Züri, Bärn und Luzärn dagt under em Vorsitz vom Bürgermeister oder Schultheiss vom Vorort.